Přetwar a ponowjenje Ralbičanskeje šulskeje kuchnje derje postupujetej
Ralbicy (JK/SN). Byrnjež tež w Ralbičanskej wyšej šuli prózdniny byli, tam woprawdźity měr njeknježi. Za kulisami so pilnje dźěła. Hižo minjeny tydźeń su kuchnju z prowizoriskej sćěnu wot předrumow wotdźělili. Tam twarja a instaluja firmy z wokoliny nowe přijomne rumnosće za wobhospodarjenje šulskeje kuchnje. W kuchni samej pak kachle zymne njewostanu. Kuchar Alarcon Cardenas-Hančik wari dale wobjed za pěstowarni w Ralbicach a Chrósćicach. Wottam je słyšeć, zo wobjed jara słodźi, zo je wotměnjawy a stajnje dypkownje a w požadanym mnóstwje dochadźa. Je tuž derje, hdyž maja so rjemjeslnicy do dźěła, zo bychu kucharjej dale dobre wuměnjenja abo snano hišće lěpše zawěsćili.
slk_Latn szl_Latn